《一峰亭为乡同年方世元尊甫侍御作》
明代·陈琛

松竹交青远映空，梅花时见白重重。小车花外开三径，高枕亭前见一峰。

独乐人应识司马，上床我已厌元龙。登临剩有平生屐，留与仙郎蹑旧踪。

作者简介：（1477—1545）明福建晋江人，字思献。从蔡清游，与王宣、易时冲、林同、赵逯、蔡烈均有名，琛为最著，学者称紫峰先生。正德十二年进士。授刑部主事，历官考功主事，乞终养归。嘉靖中起江西提学佥事，辞不赴。有《四书浅说》、《正学编》、《紫峰集》等。